钦定古今图书集成/明伦汇编/氏族典/第152卷 > 袁象先
## 钦定古今图书集成/明伦汇编/氏族典/第152卷 > 袁象先

按《五代史袁象先传》：“象先，宋州下邑人，唐南阳王恕
己之后也。父敬初，梁太府卿、驸马都尉，尚太祖妹万
安大长公主。象先以梁甥为宣武军内外马步军都
指挥使，历宿、洺、陈三州刺史。太祖即位，累迁左龙武
统军、在京马步军都指挥使。末帝即位，拜象先镇南
军节度使、同中书门下平章事、开封尹，判在京马步”
军诸军事。贞明四年，为平卢军节度使，徙镇宣武。象
先为梁将，未尝有战功，在宋州十馀年，诛敛其民，积
货千万。庄宗灭梁，象先来朝洛阳，辇其资数十万，赂
唐将相、伶官、宦者及刘皇后等，由是内外翕然称其
为人。庄宗待之甚厚，赐姓名为“李绍安”，改宣武军为
归德军，遣之还镇。是岁卒，年六十一，赠太师。象先二
子：正辞、嶬。